এ প্রসঙ্গে নতুন আইজিপি ড. মোহাম্মদ জাবেদ পাটোয়ারী কালের কণ্ঠকে বলেন, ‘পুলিশে যোগদানের দিন থেকেই পুলিশের চ্যালেঞ্জ শুরু হয়। প্রতিদিন চ্যালেঞ্জের সম্মুখিন হতে হয়। পুলিশের জীবনে প্রতিদিন ইউনিক। প্রতিদিন ভিন্ন ভিন্ন ঘটনা ঘটে। পুলিশ মুক্তিযুদ্ধবিরোধী শত্রুদের সঙ্গে লড়েছে, কিন্তু পিছপা হয়নি। মুক্তিযুদ্ধের স্বপ্নে লালিত পুলিশ সব সময় জয়ী হয়েছে। এ ধারা অব্যাহত থাকবে। সামনে যেসব চ্যালেঞ্জ রয়েছে সেগুলো কঠোরভাবে মোকাবেলা করা হবে।’